Bennett tagja volt annak az U19-es angol válogatottnak, mely részt vett a 2009-es U19-es Eb-n, Ukrajnában. Az első két csoportmeccsen a cserepadon kezdett, de beállítása után olyan jól teljesített, hogy a harmadik csoportmérkőzésen, az elődöntőn és a döntőn már kezdőként szerepelt. A tornát végül a házigazda Ukrajna nyerte. A 2009-es U20-as vb-n is szerepelt volna, de klubbéli kötelezettségei miatt nem tehette. 2011. február 2-án megkapta első behívóját az U21-es válogatottba, miután sorra meggyőző teljesítményt nyújtott. Február 8-án, Olaszország ellen debütált.